यूपी के मंत्री ने मायावती पर किया हमला, बोले- 'ये सब फ्यूज्ड ट्रांसफॉर्मर हैं, अगर कोई इससे तार जोड़ेगा तो...'  
यूपी के मंत्री हैं सुरेश खन्ना
मायावती पर किया हमला
कह डाली ये बात
लोकसभा चुनाव (Lok Sabha Election) के दौरान राजनेताओं द्वारा एक-दूसरे पर अजीबोगरीब बयान से जोरदार प्रहार कर रहे हैं. बीजेपी (BJP) नेता व यूपी के मंत्री सुरेश खन्ना (Suresh Khanna) ने बहुजन समाज पार्टी (बसपा) की मुखिया मायवती (Mayawati) पर हमला बोले हुए उन्हें फ्यूज्ड ट्रांसफॉर्मर कह डाला. न्यूज एजेंसी एएनआई के ट्वीट के मुताबिक सुरेश खन्ना (Suresh Khanna) का कहना है कि फ्यूज्ड ट्रांसफॉर्मर की क्या चर्चा करना. उत्तर प्रदेश के मंत्री सुरेश खन्ना (Suresh Khanna) ने मायावती (Mayawati) पर हमला बोलते हुए शाहजहांपुर में रैली के दौरान बोले, ''देखिए ये सब फ्यूज्ड ट्रांसफॉर्मर हैं, फ्यूज्ड ट्रांसफॉर्मर से अगर कोई तार जोड़ेगा तो ना तो उसका बल्ब जलेगा, ना पंखा चलेगा... ना पानी मिलेगा ना ही हवा मिलेगी. फ्यूज्ड ट्रांसफॉर्मर की क्या चर्चा करना?'' हालांकि अभी तक इस बयान पर मायावती की तरफ से कोई बयान नहीं आया.

UP Minister Suresh Khanna on Mayawati to address a rally in Shahjahanpur: Dekhiye ye sab fused transformer hain, fused transformer se agar koi taar jodega to na to uska bulb jalega, na pankha chalega...na pani milega na hawa milegi. Fused transformer ki kya charcha karna? pic.twitter.com/2BaRkoIOYq

बता दें, मायावती (Mayawati) ने इससे पहले रविवार को पीएम मोदी पर जमकर हमला बोला था, जिसमें उन्होंने कहा था कि उन्हें वजीर-ए-आजम बनाने वाली उत्तर प्रदेश की जनता ने अब उन्हें इस पद से हटाने की पूरी तैयारी कर ली है. मायावती ने कहा कि प्रधानमंत्री उत्तर प्रदेश में घूम-घूम कर यह कह रहे हैं कि इस प्रदेश ने ही उन्हें देश का प्रधानमंत्री बनाया है, जो शत प्रतिशत सही है, लेकिन जनता उनसे यह भी पूछ रही है कि इस पद पर पहुंचने के बाद उन्होंने सूबे की 22 करोड़ जनता के साथ वादाखिलाफी और विश्वासघात क्यों किया?